**Βιογραφικό Σημείωμα  Χαράλαμπου - Τιμόθεου Καρέλλα**

Είμαι κάτοχος πτυχίου Ψυχολογίας, και έχω ολοκληρώσει τις μεταπτυχιακές μου σπουδές, διάρκειας 2 χρόνων, στην κλινική ψυχολογία στο πανεπιστήμιο LaSalle από την Φιλαδέλφεια των ΗΠΑ.

Ακολούθησα μετεκπαίδευση κλινικής κατάρτισης στο Γνωσιακό Αναλυτικό μοντέλο Ψυχοθεραπείας και διαλεκτικό εαυτό, 2.5 χρόνων. Η εκπαίδευση περιλάμβανε, ατομική και ομαδική ψυχοθεραπεία ενηλίκων και εφήβων, Σχεσιακή Ψυχανάλυση & Ψυχοθεραπεία και Διαπροσωπική Ομαδική Ψυχοθεραπεία από το Ινστιτούτο του Irvin Yalom, στις ΗΠΑ, τεχνικές κλινικής συνέντευξης, ψυχοδιαγνωστική θεραπεία, εποπτεία κλινικών περιστατικών, σεμινάρια δεοντολογίας και άσκηση στα κλινικά ψυχοδιαγνωστικά τεστ.

 Έχω 7 χρόνια προσωπικής ανάλυσης σε Ψυχαναλυτικό μοντέλο θεραπείας, όπως επίσης ατομικές και ομαδικές συνεδρίες Ψυχοθεραπείας στο κλινικό μοντέλο εκπαίδευσης μου.

Συνοπτικά, ως ψυχοθεραπευτής έχω εργαστεί Στο Κέντρο Ψυχικής Υγείας του δήμου Αθηναίων. Στην Μονάδα Ψυχοκοινωνικής Αποκατάστασης Ίρις. Ως σύμβουλος γονέων με παιδιά σχολικής και προσχολικής ηλικίας. Είμαι διαπιστευμένος σύμβουλος και έχω εργαστεί στον τομέα της προγεννητικής αγωγής. Έχω εργαστεί ως σύμβουλος σε διάφορες εταιρίες και οργανισμούς, είτε στον τομέα της διαχείρισης ανθρώπινου δυναμικού, είτε σαν σύμβουλος πρακτικών θεμάτων. Έχω εργαστεί στον τομέα της υποστήριξης και συμβουλευτικής ατόμων με διάφορα προβλήματα σε κοινωνικές υπηρεσίες δήμων και άλλων οργανισμών. Έχω υπάρξει συντονιστής σε ομάδες γυναικών με διάφορα θέματα, όπως διαζύγια, κακοποίηση, εμμηνόπαυση, τρίτη ηλικία, κτλ.

Διοργανώνω και συντονίζω ποικίλες ομιλίες πάνω σε θέματα πρόληψης σωματικής και ψυχικής υγείας. Εργάζομαι ιδιωτικά πλέον στην Κρήτη, όπου παρέχω ατομική και ομαδική ψυχοθεραπεία και συμβουλευτική σε ενήλικες και εφήβους.

Έχω συμμετάσχει σε ποικίλα συνέδρια και εκπαιδευτικά σεμινάρια κλινικής ψυχολογίας και ψυχιατρικής, με σκοπό τη συνεχή ενημέρωση και εξέλιξη μου σε ποικίλους τομείς της επιστήμης μου.

Έχω παρακολουθήσει και εκπαιδευτεί για 12 συναπτά έτη στο Ψυχιατρικό Νοσοκομείο Εφήβων\Νέων, Γεώργιος Γεννηματάς.

Η ψυχοθεραπευτική προσέγγιση που ακολουθώ είναι σαφέστατα προσανατολισμένη στην ψυχαναλυτική και γνωσιακή σκέψη και εμπλουτίζεται από τις αρχές της ανθρωπιστικής ψυχολογίας καθώς επίσης και τη φιλοσοφία της ανθρώπινης φύσης.

Aρ. Άδειας Ασκήσεως Επαγγέλματος 6843

ΜΑ, Κλινικής Ψυχολογίας, ΜSc, Γνωσιακής Αναλυτικής Ψυχοθεραπείας

ΧΤΚ.